Pokolmélyi Krónikák

A történet 2017-es változata, későbbi hivatalos nevén **Sertoxyanism Zero**, eredetileg pedig **Pokolmélyi Krónikák**, a Sertoxyanism legelső, nagyon kezdetleges változata.

## Cselekmény

### A Sátán Ereje

Sertox Daemord egy viszonylag átlagos tizenöt éves fiú volt, amíg a démonlány Aena de Lux fel nem kereste őt. Kettejük közt egyfajta romantikus kapcsolat alakult ki, majd további démonlányok, Miikara Noctihime és Sasarra Sefred érkeztek a házba. Később megtalálták Aena húgát, Rin de Lux-ot is. Ezután Sertox öccsét, Thakz-ot elrabolja egy Belsebub nevű démon, aki Aenáék bátyja és azt követeli, adja vissza neki a húgait. A lányok nem kívánnak visszamenni, mivel pont a férfi miatt menekültek el otthonról, ezért segítenek Sertoxnak, hogy egy Tormane nevű mérkőzésen részt legyőzhesse a Halál Hercegét. Így mindannyian elindulnak az Inferno-ba.

Erebus szigetére utaznak, ahol a Pokol bejárata van, ott átjutnak a Hét Infernógáton, ahol számos illetővel találkoznak, köztük a de Lux lányok két féltestvérével, Mabus-szal és Leviathan-nal. Ezután magával a Sátánnal kerülnek egy légtérbe, aki nem más mint Aenáék apja. Sertoxék ezután újabb segédet vesznek be a tormane-i csapatba, aki nem más mint Rin ikertestvére, Run de Lux. Egy fárasztó edzés után, melynek során Sertox csakrakapui kinyílnak, de ő maga meghal a folyamatban, ezért a Sátán és a főpap Adramalech démonként feltámasztják. A fiúnak nem lesz elemi ereje így a Sátán egy pokolfából készült kardot ad neki.

A Tormane során Sertox sikeresen legyőzi ellenfeleit, akik mind később kiderül, mind Belsebub szolgái voltak. Végül maga Belsebub csap össze velük és megöli Mii-t, melynek hatására Sertox szabadjára engedi erejét, azonban így sem sikerül legyőznie ellenfelét. Belsebub megöli a Sátánt, akinek koronáját Sertox magával viszi és elmenekülnek az új uralom alá hajtott Infernóból.

Egy Asrael Hayper nevű illető felviszi őket a Háwen-be, hogy feltámaszthassák a Sátánt. Miután összecsapnak néhány angyallal, megtalálják Éden Kertjét, ahol sikeresen végrehajtják az akciót. Ezután Asrael összecsap az Istennel és életét veszti. Sertoxék visszamennek az Infernóba, ahol a Sátán magát feláldozva odaadja erejét a fiúnak. Sertox a sátán erejével legyőzi Belsebubot, majd száműzi őt és szolgáit a Pokolból, ő maga pedig az új uralkodóvá válik.

### Közelgő Háború

A Négy Sátán Tanácsa összehív egy találkozót a szövetséges fajokkal. Sertox a de Lux lányok segítségével rátalál a Belsebub által régóta keresett, Terminus nevű démonölő kardra. Hamarosan egy követ érkezik a mennyből, aki nem más, mint Isten Fia. Elmondja Sertoxnak, hogy apja háborút kíván indítani a démonok ellen, amiért betörtek az otthonukba és számos angyalt lemészároltak. A férfi ezután odaadja a Harmadik Sátánnak fegyverét, a Longinus-t, hogy véget vethessen a konfliktusnak. Belsebub és szolgái, a Legyek, eközben újra felbukkannak. A legyőzött férfi beülteti testébe a Pokolfa erejét, amivel sikerül legyőznie a Sátánt és elveszi két kardját. Egy újabb találkozón Belsebub megöli a többi vezetőt és újból kikiáltja magát Sátánnak. Sertox és a lányok a Magba menekülnek, a Pokol Mélyére, ahol Rin és Run megtalálja a két kardot és testükbe olvasztják őket a könnyebb irányíthatóság miatt. Sasor Antrop, Belsebub főtábornoka hamarosan rátalál a rejtőző démonokra, akik kimenekülnek a Pokolból, majd a felszínen, Erebus szigetén csap össze a két tábor. A Pokolfa erejének két tulajdonosa, Run és Sertox létrehozzák a Baphomet-fúziót, majd megölik az egyik ellenséges vezetőt, Moloch-ot, de Belsebubnak megint sikerül meglógnia.

Az összecsapásban elhunyt az Első Infernógát őre, Blays, ezért Sertox és kísérete a távoli Tűzföldre mennek az örökösért. Ott azonban háború dúl, melyet a Jégkirály robbantott ki. Sertoxék is beszállnak a tűzföldiek oldalán a harcba, Belsebub pedig ismét felbukkan az ellenség oldalán. Pokolmélyén Sasa megtalálja a halottnak hitt apját, Sammael-t. Egy általa érzékelt látomás szerint Olümposz hegyére kell menniük, hogy megakadályozhassák Sertox halálát. A férfi egyik ismerőse, Thermopüle vezeti el őket az isteni hegyre. Ott a vezető, Zeus, csak akkor hajlandó segíteni a démonoknak, ha legyőzik őt egy párbajban, amit végül Aena vállal. A lány győzedelmeskedik, így az ottaniak felajánlják segítségüket. Csatlakoznak a Fagy és Forróság csatájához, ahol legyőzik az ellenfelet, Belsebub pedig meglepő módon ismét elmenekül.

### A Négyek Háborúja

Belsebub a Magba megy, ahol megtalálja apja legendás fegyverét, a Hajnalcsillagot, melynek segítségével uralma alá hajthatja a világot. Miután a démonok észreveszik, hogy eltűnt az eszköz, parancsot adnak ki az áruló elfogására. Isten úgy dönt, háborúba indul a démonok ellen, mivel egy közülük az ő általa megalkototott világ elpusztítására törekszik. Az egyik arkangyal, Gabriel nem ért vele egyet, ezért Isten végez vele, ám a nő emberként reinkarnálódik Eter néven. Eközben Mabus megöl egy démont, akinek szemével visszanyeri látását és kijut az Infernóból. Az emberek vezetőjévé válik, s háborút hirdet mind Isten, mind pedig Sátán ellen. Azonban a Hajnalcsillagot csak egy hasonló, szörnyen nagy erejű fegyverrel lehet megállítani, mely az árnyak vezetőjénél, Naga-nál található. Miután ez a nép is beszáll, a konfliktus a Négyek Háborúja nevet kapja. Sertox a Kül vidékén találkozik az árnyak népével, de vezetőjük nem hajlandó segíteni, mivel az egész háború egy démon miatt kezdődött. Sertox találkozik egy papnővel, aki nem más, mint a reinkarnált Mii. Elmondja Sertoxnak, hogy rájött a reinkarnáció összességére, vagyis hogyan válhat valaki isteni erejű lénnyé. Végül meggyőzik Nagát, aki az ő oldalukra áll. Eközben az angyalok legyőzik az embereket és megölik vezérüket, Mabus-t. Az emberek Isten haragjától félve irtani kezdik a démonokat, végül pedig már csak két fél marad, akik felkészülnek a mindent eldöntő küzdelemre.

Sertox találkozik Eter-rel, az angyalból lett emberből, akit démonná tesz, hogy növelje a nő erejét. A csatában Sertox megöl két arkangyalt, majd magával Istennel kerül szembe, aki elmondja, hogy egy Alkotás nem tud legyőzni egy Alkotót, azonban hősünk nem adja fel a küzdelmet. Az ütközet káoszában Belsebub beindítja a Hajnalcsillagot, ami pusztítani kezd, több ezer harcossal végez mind a négy népből. Sertox beindítja a Fekete Napot, mely egyesül a másik fegyverrel és létrehozzák az Utolsó Órát, melynek ereje akkora, hogy a legerősebb entitással kíván végezni, aki nem más, mint Isten. A csata véget ér, Belsebub megint csak elmenekül, az angyalok új vezetője pedig Mihael lesz.

Sertox beszédbe elegyedik a halott Lucifer lelkével, hogy megtudja, mi történt pontosan Istennel. A férfi szerint egy másik dimenzióba került, ami problémás, mert megvan rá az esély, hogy megszerzi a Makmozdan-t, mellyel véget vethet e bűnös világnak. Csak egy módon lehet dimenziók között utazni, így Sertox megrenddezi a Tizenharmadik Tormanét, hogy felbukkanjon egy bizonyos illető. A Toxyan Sárkány valóban felbukkan, kinek egyik ereklyéjével el lehet utazni oda, ahol Isten jelenleg tartózkodik. Felbukkan egy Onyx nevű lány, aki Mii húga. Sertox a Bafomet-erővel legyőzi a sárkányt, aki csatlakozik hozzá és elindulnak dimenziókon át.

### Apokalipszis és Szertoxiánizmus

Sertoxék találkoznak Istennel, aki megszerezte a Makmozdan-t, a Hétpecsétes Könyvet, majd ellopva Toxyan egyik ereklyéjét, visszatér a saját világukba. Isten megöli Mihaelt és visszaveszi a helyét, majd elkezdi az Apokalipszist, melyet csak az fog túlélni, aki valóban hűséges hozzá. Megjelnik a Négy Lovas, akik tömegeket mészárolnak le. A démonok újból harcba bocsátkoznak az angyalokkal. Belzebub úgy dönt, ha már úgy is vége a világnak, tesz valami jót is. Végez egy arkangyallal és saját életét feláldozva emberek milliót menti meg, miután számos közeleő kisbolygót elpusztít. Megjelenik a Három Fenevad, akik szintén pusztításba kezdenek, akik közül egyet Sertox a saját oldalára fordít és megalapítja a Tizenkettek csoportját, amit a legerősebb harcosok alkotnak. Kiderül, hogy Isten félreértelmezte a jóslatot, az Alkotó és Alkotás kilétét. Az új világban Isten találkozik teremtőjével, Oroboros-szal, ki elnyelte őt.

Az Apokalipszis ezután megállt az angyalok feloszlottak, néhányan emberek, néhányan pedig démonok lettek. Az emberek és a démonok pedig szövetséget kötöttek egymással, miszerint az emberek a felszínen, a démonok pedig a mélyben fognak uralkodni, és egy közös vallásuk lesz, a szertoxiánizmus, amiben nem egy alkotást fognak tisztelni, hanem a tényleges alkotót, Oroborost.

## Érdekességek

* A történet legfőbb inspirációja a High School DxD lightnovel-sorozat volt.